სარკაზმი
სარკაზმი — ინდივიდის ან ცხოვრების მანკიერი მხარეების, უარყოფითი საზოგადოებრივი მოვლენების ღვარძლიანი დაცინვა, მწვავე ირონია. მას გესლის გამომხატველ ირონიასაც უწოდებენ. სარკაზმი დაუნდობლად ააშკარავებს გულქვაობას, სიმახინჯეს, ბოროტებას, ფარისევლობას. კომიკური ნაწარმოების მსგავსად, აქაც კრიტიკა სიცილის საშუალებით გამოიხატება. სარკაზმი გავრცელებულია როგორც მხატვრულ ლიტერატურაში, ისე საორატორო ხელოვნებაშიც.